als_Latn dik_Latn sag_Latn
Tre personat e ndaluar, të cilëve nuk u janë publikuar emrat, janë ndaluar të premten, kanë bërë me dije për Reutersin burime turke.
Ata kanë thënë se janë kryer procedurat për dëbimin e tyre në Britani gjatë javës.
Policia në Londër ka thënë se janë vënë në dijeni se dy 17 vjeçarë janë zhdukur dhe është menduar se kanë udhëtuar për në Siri. Hetime të mëtutjeshme të kryera kanë zbuluar se ata kanë udhëtuar së bashku me një mashkull tjetër 19 vjeç, transmeton koha.net.
“Policët kanë alarmuar autoritetet turke të cilat ishin në gjendje të ndalonin shkuarjen e tre të rinjve në Siri. Ata po mbahen në paraburgim në Turqi. Familjet e tyre janë informuar në lidhje me zhvillimet”, ka thënë policia britanike përmes një komunikate.
Tri vajza të reja britanike kanë hyrë në Turqi muajin e kaluar dhe mendohet se i janë bashkuar Shtetit Islamik në Siri.
Të enjten, Ministri turk i Jashtëm, ka thënë se vajzat janë ndihmuar për të kaluar kufirin nga një spiun që punon për një prej vendeve të koalicionit të udhëhequr nga SHBA kundër militantëve.
als_Latn als_Latn als_Latn als_Latn als_Latn als_Latn